Rámcová dohoda
na povinné zmluvné poistenie zodpovednosti za škodu spôsobenú prevádzkou motorových vozidiel, havarijné poistenie motorových vozidiel a úrazové poistenie osôb prepravovaných vo vozidle na rok 2021 
uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, § 51 zákona a podľa ust. § 788 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „rámcová dohoda“ alebo „dohoda“)

Poisťovateľ:
Sídlo:
IČO:
DIČ:
DIČ DPH:
Bankové spojenie:
IBAN:
SWIFT/BIC:  
zastúpená:
(„poisťovateľ“)

a

Poistník:		Univerzita Konštantína Filozofa v Nitre
Sídlo:			Trieda Andreja Hlinku č. 1, 949 01 Nitra
IČO: 			00157 716
DIČ:			2021246590
DIČ DPH:		SK2021246590
Bankové spojenie:	Štátna pokladnica
IBAN:
SWIFT/BIC:  
štatutárny orgán: 	prof. RNDr. Libor Vozár, CSc., rektor
(„poistník“)

Článok I.
Predmet dohody

1.1	Predmetom tejto dohody je uzatváranie čiastkových poistných zmlúv a úprava práv a povinností poistníka a poisťovateľa pri určení podmienok počas platnosti a účinnosti tejto rámcovej dohody na povinné zmluvné poistenie zodpovednosti za škodu spôsobenú prevádzkou súboru motorových vozidiel, úrazové poistenie osôb prepravovaných vo vozidle  a havarijné poistenie motorových vozidiel, ktorých vlastníkom je poistník. 
1.2	Čiastkovou poistnou zmluvou sa na účely tejto dohody rozumie poistná zmluva uzatvorená podľa § 788 a  nasl. zákona č. 40/1964 Zb. Občiansky zákonník v znení neskorších predpisov medzi poisťovateľom a poistníkom, predmetom ktorej je:
 poistenie zodpovednosti za škodu spôsobenú prevádzkou motorového vozidla 
 havarijné poistenie motorových vozidiel,
 úrazové poistenie osôb prepravovaných vo vozidle.
1.3	Účelom tejto dohody je upraviť podmienky efektívneho a hospodárneho zabezpečenia poistenia motorových vozidiel poistníka v súlade s touto dohodou.
1.4	Jednotlivé plnenia tejto dohody, poistný rozsah a poistné dojednania sa budú realizovať na základe samostatných čiastkových poistných zmlúv uzatvorených v súlade s čl. II. tejto rámcovej dohody a jej príloh.
1.7	Strany dohody vyhlasujú a zaväzujú sa, že za účelom plnenia tejto dohody sa budú riadiť ustanoveniami tejto dohody pri uzatváraní čiastkových poistných zmlúv, na základe ktorých sa poisťovateľ zaviaže poskytnúť poistníkovi dohodnuté poistenie a poistník sa zaviaže poisťovateľovi zaplatiť za dohodnuté poistenie dohodnutú cenu.

Článok II.
Minimálny rozsah a podmienky poistenia

Časť A. Povinné zmluvné poistenie

2.1	Predmetom poistenia je povinné zmluvné poistenie zodpovednosti za škodu spôsobenú prevádzkou motorového vozidla – súboru vozidiel, ktorých vlastníkom je Univerzita Konštantína Filozofa v Nitre v zmysle zákona č. 381/2001 Z. z. o povinnom zmluvnom poistení za škodu spôsobenú prevádzkou motorového vozidla v znení neskorších predpisov (ďalej len „zákon o PZPˮ). Zoznam poisťovaných vozidiel k 1.1.2021 tvorí Prílohu č. 1 k tejto zmluve.
2.2	Zmluvné strany sa dohodli na minimálnych limitoch poistného plnenia:
	a)	pre škody na zdraví alebo usmrtením – 5 240 000 EUR;
	b)	pre vecné škody, ušlý zisk a náklady právneho zastúpenia – 1 050 000 EUR;
2.3	Poistník má právo, aby poisťovateľ za neho nahradil príslušným subjektom uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ak poistník je povinný ich nahradiť týmto subjektom.
2.4	Poistenie sa vzťahuje na škodu, ku ktorej došlo na geografickom území Európy.
2.5	V rámci poistenia sa poisťovateľ zaväzuje zabezpečiť aj bezplatné asistenčné služby v SR a v krajinách Európy s možnosťou ich využívania 24 hod. denne.
2.6	Poisťovateľ vydá poistenému na každé vozidlo potvrdenie o poistení zodpovednosti a zelenú kartu bezodkladne.


Časť B. Havarijné poistenie motorových vozidiel

2.1	Predmetom poistenia je vozidlo, jeho časť a príslušenstvo tvoriace jeho štandardnú a povinnú výbavu. Poistenie sa vzťahuje na poškodenie alebo zničenie motorových vozidiel alebo jeho obvyklej výbavy náhodnou poistnou udalosťou, ktorých vlastníkom je Univerzita Konštantína Filozofa v Nitre. Zoznam poisťovaných vozidiel k 1.1.2021 tvorí Prílohu č. 2 k tejto zmluve.
2.2	Zmluvné strany sa dohodli na poistných rizikách minimálne v rozsahu:
 	a)	pre prípad poškodenia alebo zničenia vozidla v dôsledku havárie;
	b)	poistenie pre prípad poškodenia alebo zničenia vozidla v dôsledku živelných 			udalostí;
	c)	poistenie pre prípad odcudzenia celého vozidla alebo jeho časti; 
	d)	poistenie pre prípad poškodenia čelného skla;
	e) 	úmyselné poškodenie alebo zničenie – vandalizmus;
	f)	škody spôsobené zvieratami – pôsobenie hlodavcov, stret s divou zverou.
2.3	Poistenie je dojednané so spoluúčasťou maximálne 5 % a hodnota minimálnej spoluúčasti maximálne 166 EUR.
2.4	Poistenie sa vzťahuje na škodu, ku ktorej došlo na geografickom území Európy.
2.5	V rámci poistenia sa poisťovateľ zaväzuje zabezpečiť aj bezplatné asistenčné služby v SR a v krajinách Európy s možnosťou ich využívania 24 hod. denne.
2.7	Poisťovateľ bude akceptovať existujúci spôsob zabezpečenia motorových vozidiel poistníka a poistné sumy (vstupné hodnoty) poistených motorových vozidiel ako nové ceny – vzťahuje sa to na motorové vozidlá vstupujúce do poistenia od počiatku a taktiež na motorové vozidlá vstupujúce do poistenia v priebehu trvania poistnej zmluvy.
2.8	Poisťovateľ sa zaväzuje, že si nebude uplatňovať princíp podpoistenia.
2.9	Poisťovateľ sa zaväzuje, že nebude vyžadovať vstupné obhliadky motorových vozidiel pri vstupe do poistenia.

Časť C. Úrazové poistenie osôb prepravovaných vo vozidle
2.1	Predmetom poistenia je úrazové poistenie osôb prepravovaných vo vozidle
	a)	úrazové pripoistenie vodiča a posádky v prípade trvalých následkov úrazu 		alebo v prípade smrti následkom úrazu – 6 000 EUR.
2.4	Poistenie sa vzťahuje na škodu, ku ktorej došlo na geografickom území Európy.
2.5	V rámci poistenia sa poisťovateľ zaväzuje zabezpečiť aj bezplatné asistenčné služby v SR a v krajinách Európy s možnosťou ich využívania 24 hod. denne.

Článok III.
Osobitné podmienky

3.1	Ustanovenia tejto dohody majú prednosť pred ustanoveniami čiastkových poistných zmlúv a poistných podmienok poisťovateľa pre jednotlivé druhy poistenia.
3.2	Poisťovateľ nemôže znížiť požadovaný rozsah poistenia svojimi Všeobecnými poistným podmienkami, Osobitnými poistnými podmienkami (ďalej len „OPP“). V prípade ak by Všeobecné poistné podmienky, obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa článku II. tejto zmluvy, majú ustanovenia definované v rozsahu podľa tejto zmluvy prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, OPP.
3.3	Poisťovateľ sa zaväzuje, že vystaví písomné potvrdenie o povinnom zmluvnom poistení za škodu spôsobenú prevádzkou motorového vozidla a havarijnom poistení motorových vozidiel poistených poistnou zmluvou.
3.4	V prípade, že počas platnosti a účinnosti tejto poistnej zmluvy nadobudne poistník nové motorové vozidlo do vlastníctva, resp. bude poistník chcieť zrušiť poistenie motorového vozidla, oznámi túto skutočnosť poisťovateľovi. Poistenie nového motorového vozidla a zrušenie poistenia motorového vozidla sa vykoná formou písomného dodatku k čiastkovej zmluve.

Článok IV.
Doba platnosti dohody

4. 1	Táto dohoda sa uzatvára na dobu určitú, a to od 1.1.2021 do 31.12.2021, t.j. obdobie platnosti a účinnosti tejto rámcovej dohody.


Článok V.
Cena, platobné podmienky a fakturácia

5.1 	Cena je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov.
5.2 	Kalkulácia ceny poistného tvorí Prílohu č. 3 k tejto dohode a obsahuje rozpis za jednotlivé vozidlá poistníka poistené od 1.1.2021.
[bookmark: _GoBack]5.3	Zmluvné strany sa dohodli na cene poistného vo výške ......... EUR (slovom:................). V poistnom sú zahrnuté všetky náklady poistiteľa k plneniu predmetu dohody.
5.4	Poistné bude uhradené bezhotovostným platobným stykom ako jednorazová splátka, na základe faktúry (predpisu poistného) vystavenej poisťovateľom. Splatnosť poistného je do 30 dní od doručenia faktúry.
5.5	Faktúra musí spĺňať náležitosti daňového dokladu v zmysle č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, poistník ju vráti poisťovateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry poistníkovi.
5.6	Faktúra sa považuje za uhradenú dňom odpísania vyfakturovanej sumy z účtu poistníka na účet poisťovateľa.
5.7	Zmluvné strany sa dohodli, že výška poistného je záväzná a nemenná počas celej doby trvania poistenia.
5.8	Zmluvné strany sa dohodli, že splatnosť poistného nemá vplyv na vznik poistenia.
5.9	Poistné za novonadobudnuté motorové vozidlá počas platnosti tejto zmluvy sa vypočíta odo dňa poistenia ako alikvotná časť z cien ročného poistenia poisťovateľa pre danú kategóriu motorového vozidla dohodnutú v Prílohe č. 3 k tejto dohode. Poistné sa uhradí na základe príslušného dodatku k zmluve.
5.10	V prípade zániku poistenia niektorého z poisťovaných motorových vozidiel v priebehu platnosti tejto dohody, poisťovateľ vráti zostávajúcu pomernú časť už uhradeného poistného poistníkovi na základe dodatku k zmluve.

Článok VI.
Ochrana informácií

6.1	Poisťovateľ berie na vedomie, že poistník je pre účel tejto zmluvy právnickou osobou povinnou sprístupňovať informácie (povinnou osobou) v súlade a v rozsahu uvedenom v § 10 ods. 2 písm. c) zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov.

Článok VII.
Likvidácia poistných udalostí

7.1	Poistník je povinný oznámiť poisťovateľovi vznik škodovej udalosti/poistnej udalosti:
	a)	do 15 dní po jej vzniku, ak vznikla na území Slovenskej republiky,
	b)	do 30 dní po jej vzniku, ak vnikla mimo územia Slovenskej republiky.
	Po oznámení poistnej/škodovej udalosti poisťovateľ zabezpečí obhliadku poškodeného motorového vozidla, ktoré je poškodené alebo nepojazdné v objektoch poistníka, prípadne na adrese, ktorú je poistník poisťovateľovi oznámiť.
7.2	Poistník pri vzniku poistnej/škodovej udalosti predloží poisťovateľovi osvedčenie a evidencii vozidla, „Oznámenie škodovej udalosti poistníkomˮ, ktoré tvorí prílohu č. 4 k tejto zmluve a vyplnené tlačivo „Záznam o dopravnej nehodeˮ, ktoré je prílohou č. 5 k tejto zmluve.
7.3	Poisťovateľ je povinný vždy vopred konzultovať odtiahnutie nepojazdného vozidla s poistníkom. Poisťovateľ je povinný uhradiť poistníkovi náklady spojené so zabezpečením manipulácie, vyslobodenia / uvoľnenia, odtiahnutia alebo odvozu nepojazdného vozidla do najbližšieho autorizovaného servisu.
7.4	Poisťovateľ umožní poistníkovi elektronické sledovanie likvidácie poistnej udalosti.


Článok VIII.
Záverečné ustanovenia

8.1 	Jednotlivé ustanovenia dohody môžu byť menené, doplňované, resp. rušené formou číslovaných dodatkov uzatvorených v písomnej forme po dohode obidvoch zmluvných strán iba v súlade so zákonom o verejnom obstarávaní.
8.2	Dohodu je možné pred uplynutím dohodnutej doby jej platnosti zrušiť aj vzájomnou písomnou dohodou zmluvných strán.
8.3	Poistenie zanikne ku dňu ukončenia platnosti tejto dohody a taktiež môže zaniknúť podľa príslušných ustanovení Občianskeho zákonníka.
8.4	Dohoda nadobúda platnosť dňom podpísania oboma zmluvnými stranami. Zmluva je vyhotovená v štyroch (4) rovnopisoch, z toho dva rovnopisy pre poistníka a dva rovnopisy pre poisťovateľa.
8.5	Dohoda nadobúda účinnosť dňom 1. januára 2021,  jej predchádzajúcim zverejnením v Centrálnom registri zmlúv vedenom Úradom vlády Slovenskej republiky.
8.6	Právne vzťahy zmluvných strán vzniknuté na základe tejto zmluvy sa riadia právnymi predpismi Slovenskej republiky a prípadné spory z poistenia rozhodujú príslušné súdy Slovenskej republiky s vylúčením akýchkoľvek rozhodcovských súdov, ktoré pôsobia na území Slovenskej republiky, v členských krajinách Európskej únie alebo v tretích krajinách.
8.7	Zánik dohody sa nedotýka práva na uplatnenie nárokov vyplývajúcich z porušenia dohody, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa dohody alebo vzhľadom na svoju povahu majú trvať aj po ukončení dohody. Ustanovenia vzťahujúce sa k usporiadaniu vzájomných právnych vzťahov na základe dohody zostávajú v platnosti do momentu ich usporiadania.
8.8	Ustanovenia tejto dohody majú prednosť pred akýmikoľvek všeobecnými poistnými podmienkami a/alebo osobitnými poistnými podmienkami.
8.9	Zmluvné strany sa zaväzujú informovať sa o každej zmene právnej subjektivity alebo o okolnostiach, ktoré by mohli podstatne ovplyvniť znenie tejto dohody.
8.10	Zmluvné strany zhodne vyhlasujú, že sa na tejto zmluve dohodli dobrovoľne, prejav ich vôle je slobodný a vážny, a keďže znenie tejto zmluvy je v súlade s ich prejavenou vôľou, túto na znak s jej súhlasom podpísali.
8.11 	Neoddeliteľnú súčasť tejto zmluvy tvorí: 
	Príloha č. 1 – Zoznam poisťovaných vozidiel - PZP
	Príloha č. 2 – Zoznam poisťovaných vozidiel - Havarijné poistenie
	Príloha č. 3 – Kalkulácia ceny poistného
	Príloha č. 4 – Oznámenie škodovej udalosti poistníkom
	Príloha č. 5 – Záznam o dopravnej nehode


V......... dňa	V Nitre dňa





poisťovateľ                                                     	poistník
 


